કુલ ત્રણ દરવાજા છે જે પણ ઘરની ઉર્જા ઓછી કરે. નૈઋત્યમાં બાથરૂમ છે. જે બંધારણની રીતે યોગ્ય ન ગણાય. ઘર બે ભાગમાં વિભાજીત છે. બંને ભાગ અંદરથી જોડાયેલા નથી, તેથી તે બે અલગ અલગ વિચારધારા ઉભી કરી શકે. બ્રહ્મમાં ગોખલા અને કબાટો આવેલા છે જે યોગ્ય નથી. ઘરમાં કોઈનો આત્મવિશ્વાસ અચાનક ઓછો થઇ જાય તેવું બને. પૂર્વમાં બેડ રૂમ હોય તો તે યુગલ માટે યોગ્ય ન ગણાય. તેના લીધે એવી સમસ્યા ઉદભવે. જે સમગ્ર પરિવારને અસર કરે. દક્ષિણમાં ટોયલેટ જનરેશન ગેપ આપી શકે. અગ્નિમાં ટોયલેટ અને દાદરો છે જે નારીને લગતી સમસ્યાઓ, કિડની, આંખ, કાન યા દાંતની સમસ્યા આપી શકે. આઠમાંથી છ અક્ષ યોગ્ય નથી, તેથી વિવિધ સમસ્યાઓ જેવી કે, આત્મવિશ્વાસનો અભાવ, નકારાત્મક વિચારધારા, વિવિધ બીમારીઓ, અશાંતિ, ઉગ્રતા, કૌટુંબિક અસમાનતા વિગેરે આવી શકે. પણ તેનાથી ગભરાઈને ઘર ખાલી કરવાની કે ઘરમાં તોડફોડ કરવાની જરૂર નથી. ભારતીય વાસ્તુમાં આ જ જગ્યાએ વધારે સારું જીવન જીવવા માટેના નિયમો છે. અહીં હકારાત્મક ઉર્જા મેળવવા માટે સર્વ પ્રથમ તો સૂચન પછીના નકશા પ્રમાણેની રચના જરૂરી છે. ઈશાનમાં સાત તુલસી, અગ્નિમાં બે ફૂલ દાડમ, નૈઋત્ય દક્ષિણ અને નૈઋત્ય પશ્ચિમમાં એક એક નારિયેળી, ઉત્તરમાં દ્રાક્ષ વાવવી. ઉત્તર તરફના ઘરના મુખ્ય દ્વાર પર પરદો લગાવી દેવો. ઘરમાં ગુગલ, ચંદન, જાસ્મીનનો ધૂપ ફેરવવો. ઘરના મુખ્ય દ્વાર પર આંબાના પાનનું તોરણ લગાવવું. સૂર્યને જળ ચડાવવું. શિવલિંગ પર પાણી- દૂધ, પંચામૃત, ચોખા, ચંદન, કેવડાનું અત્તરનો અભિષેક કરવો. સુખ ઘરમાં જ છે. માત્ર તેના નિયમો સમજવા જરૂરી છે.